ইট’স অ্যালাইভ! (ডেক্সটার)
'"ইট'স অ্যালাইভ"' মার্কিন টেলিভিশন নাটক সিরিজ 'ডেক্সটার'এর দ্বিতীয় মৌসুমের প্রথম এবং সম্পূর্ণ সিরিজের ১৩ তম পর্ব। ২০০৭ সালের ৩০শে সেপ্টেম্বর মার্কিন যুক্তরাষ্ট্রের শোটাইমে এটি সর্বপ্রথম সম্প্রচারিত হয়।  পর্বটি লিখেছেন ড্যানিয়েল কেরন এবং পরিচালনা করেছেন টনি গোল্ডউইন। প্রথম মৌসুমের শেষ পর্ব প্রচারের পাঁচ সপ্তাহ পর এই পর্বটি প্রচার হয়। সার্জেন্ট জেমস ডক্স (এরিক কিং) ডেক্সটার মর্গান (মাইকেল সি. হল) এর পিছু নেয়া শুরু করে এবং ডেক্সটার নিজের প্রথম সুযোগে খুন করতে অপারগ হয়। অন্যদিকে ডেক্সটারের বোন, ডেবরা মর্গান (জেনিফার কারপেন্টার) তার প্রাক্তন বাগদত্তার হাতে খুন হওয়া থেকে বেঁচে ফিরে পুনরায় অফিসে যোগ দেয়। ডেক্সটারের গার্লফ্রেন্ড রিটা বেনেট (জুলি বেঞ্জ) প্রমান থাকা সত্ত্বেও বিশ্বাস করে না যে ডেক্সটারই রিটার প্রাক্তন স্বামী, পল (মার্ক পেলেগ্রিনো)কে হাজতে পাঠিয়েছে।
পিটার ডিংকলেজ
পিটার হেডেন ডিংকলেজ (ইংরেজি: Peter Hayden Dinklage; , অন্য উচ্চারণ: "ডিঙ্কলিজ"; জন্ম ১১ জুন, ১৯৬৯) হলেন একজন মার্কিন অভিনেতা ও প্রযোজক। নিউ জার্সির মরিসটাউনে জন্ম নেওয়া ও ব্রুকসাইডে বেড়ে ওঠা ডিংকলেজ "দ্য ভেলভেটিন র‍্যাবিট" মঞ্চনাটক দিয়ে তার অভিনয় জীবন শুরু করেন। বেনিংটন কলেজে পড়াকালীন তিনি বেশ কিছু মঞ্চনাটকে কাজ করেন। তার চলচ্চিত্রে অভিষেক হয় ১৯৯৫ সালে "লিভিং ইন অবলিভিয়ন" চলচ্চিত্র দিয়ে এবং তার প্রথম সফল অভিনয় দেখা যায় ২০০৩ সালের কমেডি নাট্যধর্মী "দ্য স্টেশন এজেন্ট" চলচ্চিত্রে। পরবর্তীতে তিনি কমেডিধর্মী "এল্‌ফ" (২০০৩), অপরাধধর্মী "ফাইন্ড মি গিল্টি" (২০০৬), সুপারহিরো কমেডি "আন্ডারডগ" (২০০৭), কল্পনাধর্মী "" (২০০৮) এবং সুপারহিরো চলচ্চিত্র "" (২০১৪) এ অভিনয় করেন।